Den er kendt i det meste af Danmark, og nu skal den lille, karakteristiske brune trold også være kendt i Asien og resten af verden. Troll Company, på Gjøl ved Aabybro, har indgået en aftale med Danmarks Olympiske Komité om at alle de danske idrætsudøvere, som skal med til OL, får en lille trold med sig. - Det betyder utroligt meget for os, at sportsfolkene tager trolden med sig til Beijing. For os er det en unik chance for at komme på tv-skærme verden over, fortæller Søren Petersen fra Troll Company. Skeetskytten Anders Golding fra Moseby ved Jetsmark er én af de idrætsfolk, som får en lille trold med sig. Troll Company har endda fået fremstillet sin helt egen version med navnet "G OL ding".

Opsummering:
Troll Company, der står bag de verdenskendte Gjøl Trolde, sætter kurs mod OL i Beijing. Virksomheden har indgået aftaler med både Danmarks Olympiske Komité og det nordjyske OL-håb Anders Golding om at udbrede kendskabet til den lille trold